પાર્ટનરથી કોઈ ભૂલ થાય તો જેટલી જલદી માફી આપશો તેટલાં જલદીથી ઝઘડાનો અંત આવશે. મોટા ભાગે પાર્ટનરથી ભૂલ થયા બાદ દિવસો સુધી રિસામણાં-મનામણાં ચાલતાં હોય છે. આમ ને આમ લાંબો સમય વીતી ગયો હોવા છતાં ઝઘડામાં સુલેહ થતી નથી. એટલે જો જ્યારે પણ તમારા પાર્ટનરથી ભૂલ થાય ત્યારે તરત જ માફ કરો અથવા તમારી ભૂલ હોય ત્યારે પણ માફી માગી લો. આનાથી જે-તે તકરારનો અંત તરત જ આવી જશે. કોની ભૂલ થઈ છે અને કોણ સાચું હતું એના કરતાં તમારા લગ્નજીવનમાં આનંદ વધુ મહત્વનો છે એ બાબત હંમેશાં યાદ રાખો.